Lubnõ
Lubnõ (ukraina keeles Лубни) on oblastilise alluvusega linn Ukrainas Poltava oblastis, Lubnõ rajooni keskus (ei kuulu ise rajooni koosseisu). Lubnõ asub Poltavast ligi 125 km lääneloodes. Lubnõ asutati kindlusena 988. aastal, Magdeburgi linnaõigused sai 1591. aastal. 1654. aastal läks Lubnõ koos ülejäänud Vasakkalda-Ukrainaga Moskva tsaaririigi koosseisu. Ukraina 2001. aasta rahvaloenduse andmetel oli Lubnõ elanikest ukrainlasi 90,78%, venelasi 8,15%, valgevenelasi 0,34% ja juute 0,10.